**Uusi GEMÜ-sovellus tarjoaa kattavat digitaaliset palvelut**

**Älypuhelimeen tai tablettiin asennettavalla uudella GEMÜ-sovelluksella voit identifioida tuotteet yksiselitteisesti, käyttää niitä intuitiivisesti ja hakea tuotetietoja kätevästi. Lisäksi koko GEMÜ-tuotevalikoima on siten nyt aina ulottuvillasi. GEMÜ-sovelluksessa on lukuisia toimintoja, jotka helpottavat GEMÜN venttiili-, mittaus- ja säätöjärjestelmien käyttöä.**

**Tuotteiden helppo alustus ja konfigurointi**

Uudet sähköiset GEMÜ-tuotteet voidaan nyt alustaa, konfiguroida, parametrittää ja paikantaa Bluetooth-yhteydellä ja GEMÜ-sovelluksella. GEMÜ-sovellus näyttää yksityiskohtaisessa näkymässä prosessiarvot sekä tilatiedot ja avustaa parametrien säätämisessä ja vikojen analysoinnissa. Sovelluksen suunnittelussa kiinnitettiin erityistä huomiota käyttäjäystävällisyyteen GEMÜ-tuotteiden intuitiivisen helpon käytettävyyden varmistamiseksi. Sähköpneumaattinen asennonsäädin GEMÜ 1441 cPos-X on ensimmäinen tuotteemme, jota voidaan käyttää GEMÜ-sovelluksella.

**Tuotteen yksiselitteinen identifiointi ja pääsy tuotedokumentaatioon**

GEMÜ-tuotteet, jolla on digitaalinen tyyppikilpi (QR-koodi) tai RFID-tunniste, voidaan yksiselitteisesti identifioida sovelluksella. Siten käyttäjällä on laitteistossaan heti käytettävissä oikeat tuotetiedot ja -dokumentit. Lisäksi on mahdollista hakea tilauskohtaisia tietoja kuten tuotteiden todistukset ja sertifikaatit. GEMÜ tarjoaa käyttöön tuotteista sekä uusimman dokumentaation että myös tuotteen toimitusajankohdan mukaisen dokumentaation. Mahdolliset muutokset ja laajennukset ovat siten heti havaittavissa.

**Mobiili pääsy tuoteinformaatioon**

Uudella GEMÜ-sovelluksella pääsee kätevästi yleisiin GEMÜ-tuotetietoihin ja -dokumentteihin – myös matkan päästä. Käyttäjä löytää nopeasti tietolehdet, käyttöohjeet, tuotelehtiset ja muita tietoja, jotka auttavat tuotteen valinnassa. Erityisen hyödyllistä on dokumenttien käytettävyys offline-tilassa, joten niitä voidaan käyttää myös ilman internetyhteyttä.

Lisäksi GEMÜ-sovelluksella käyttäjä voi ottaa meihin yhteyden nopeasti ja helposti. Hieno yksityiskohta ACHEMA 2022 -messuihin liittyen: Sovelluksen käyttäjä voi varata messuille ilmaisen päivälipun.

Tällä hetkellä kehitteillä on lisää toimintoja, jotka auttavat laitteistojen käyttäjiä ja valmistajia prosessiteollisuuden digitalisoinnissa.

GEMÜ-sovellus on saatavana saksan, englannin ja ranskan kielellä, ja siitä on tarjolla sekä Android- että iOS-versiot. GEMÜ-sovellus on ladattavissa sovelluskaupoista Google PlayStore ja AppStore. Lisätietoja GEMÜ-sovelluksesta osoitteessa [www.gemu-group.com/app](http://www.gemu-group.com/app)

**Tietoa yrityksestä**
GEMÜ Group kehittää ja valmistaa venttiili-, mittaus- ja säätöjärjestelmiä nesteille, höyryille ja kaasuille. Yritys on steriilien prosessien ratkaisujen maailmanlaajuinen markkinajohtaja. Maailmanlaajuisesti toimiva, riippumaton perheyritys perustettiin vuonna 1964. Vuodesta 2011 lähtien yrityksen toimitusjohtajana toimivana osakkaana on toisessa sukupolvessa toiminut Gert Müller yhdessä serkkunsa Stephan Müllerin kanssa. Vuonna 2021 yritysryhmä teki yli 450 miljoonan euron liikevaihdon, ja sen palveluksessa työskentelee ympäri maailmaa yli 2 200 työntekijää, joista noin 1 200 Saksassa. Tuotantopaikkoja on kuusi: Saksa, Sveitsi ja Ranska sekä Kiina, Brasilia ja Yhdysvallat. Maailmanlaajuista myyntiä koordinoidaan Saksasta käsin yli 28 tytäryhtiön kautta. Tiheän myyntiverkostonsa kautta GEMÜ toimii aktiivisesti yli 50 maassa kaikissa maanosissa.
Lisätietoa osoitteesta [www.gemu-group.com](https://www.gemu-group.com/fi_FI/).